कराची हमला चिंता की बात : एंटनी  
एंटनी ने बुधवार को यहां कहा कि पाकिस्तान के कराची शहर में सैन्य अड्डे पर रविवार रात हुआ आतंकवादी हमला भारत के लिए चिंता की बात है।
रक्षामंत्री एके एंटनी ने बुधवार को यहां कहा कि पाकिस्तान के कराची शहर में सैन्य अड्डे पर रविवार रात हुआ आतंकवादी हमला भारत के लिए चिंता की बात है। नौसेना के एक कार्यक्रम में एंटनी ने संवाददाताओं से कहा, "पाकिस्तान की घटनाएं खासतौर पर कराची की घटनाएं गम्भीर चिंता का विषय हैं। हम चौबीसों घंटे पाकिस्तान के हालात पर पैनी नजर रखे हुए हैं।"  एंटनी ने कहा कि वह बढ़ाचढ़ाकर नहीं कहना चाहते लेकिन ऐहतियात बरती जा रही है। उन्होंने कहा, "हम हमेशा ऐहतियात बरतते हैं। हम सर्तक हैं।"  एंटनी से कराची में पाकिस्तान के सैन्य अड्डे पर हुए हमले के बारे में पूछा गया था जिसमें 16 घंटे तक चली भीषण लड़ाई में चार आतंकवादियों सहित 14 लोग मारे गए थे। हमलावरों ने दो पी-3सी ओरियन टोही विमान भी नष्ट कर दिए थे।